PATVIRTINTA

Turgelių “Aistuvos” gimnazijos direktoriaus

 **2015-02-12 d. įsakymu Nr. V1-32**

**NEFORMALIOJO UGDYMO ORGANIZAVIMO TVARKOS APRAŠAS**

**I. BENDROSIOS NUOSTATOS**

1. Neformalusis ugdymas gimnazijoje įgyvendinamas pagal Neformaliojo vaikų švietimo koncepciją, patvirtintą Lietuvos Respublikos Švietimo ir mokslo ministro 2005 m. gruodžio 30 d. įsakymo Nr. V-2695 (Lietuvos Respublikos švietimo ir mokslo ministro 2012 m. kovo 29 d. įsakymo Nr. V- 554 redakcija).

2. **Neformalusis ugdymas -** neformaliojo vaikų švietimo veikla, skirta mokinių, pasirinkusių meninę, sportinę, technologinę ar panašią veiklą, asmeninėms, socialinėms edukacinėms, profesinėms kompetencijoms ugdyti.

3. **Neformaliojo vaikų švietimo tikslas –** yra ugdyti kompetencijas, teikiančias galimybių asmeniui tapti aktyviu visuomenės nariu, sėkmingai veikti visuomenėje, padėti tenkinti pažinimo ir saviraiškos poreikius. Vaiko pasirinkta veikla ugdyti kompetencijas, kurios ypač svarbios jo, o vėliau ir suaugusiojo gyvenime – socialines, edukacines, asmenines, profesines. Šioms kompetencijoms ugdyti kaip priemonė naudojama tradiciškai vaikams įdomi veikla (muzika, šokis, sportas, menas ir kt.).

4. **Neformaliojo vaikų švietimo uždaviniai**:

4.1. ugdyti ir plėtoti vaikų kompetencijas per saviraiškos poreikio tenkinimą;

4.2. ugdyti pagarbą žmogaus teisėms, orumą, pilietiškumą, tautiškumą, demokratišką požiūrį į pasaulėžiūrų, įsitikinimų ir gyvenimo būdų įvairovę;

4.3. ugdyti gebėjimą kritiškai mąstyti, rinktis ir orientuotis dinamiškoje visuomenėje;

4.4. spręsti socialinės integracijos problemas: mažiau galimybių turinčių (esančių iš kultūriškai, geografiškai, socialiai ir ekonomiškai nepalankios aplinkos ar turinčių specialiųjų poreikių), ypatingų poreikių (itin gabių ir talentingų) vaikų, integravimas į visuomeninį gyvenimą, socialinių problemų sprendimas;

4.5. padėti spręsti integravimosi į darbo rinką problemas;

4.6. tobulinti tam tikros srities žinias, gebėjimus ir įgūdžius, suteikti asmeniui papildomų dalykinių kompetencijų.

5. **Neformaliojo vaikų švietimo paskirtis** – tenkinti mokinių pažinimo, lavinimosi ir saviraiškos poreikius, padėti jiems tapti aktyviais visuomenės nariais; tai svarbi viso ugdymo proceso grandis, padedanti moksleiviui įgyti asmenybinę ir sociokultūrinę brandą. Neformalusis ugdymas padeda mokiniui plėtoti savo kūrybines galias, ugdo kultūrinę, tautinę ir pilietinę savimonę, išryškina polinkius, žadina jo aktyvumą, savarankiškumą, atskleidžia įvairius gebėjimus, moko bendrauti, sudaro sąlygas džiaugtis savo pasiekimais. Mokinio dalyvavimas neformaliojo ugdymo veikloje suteikia jam pasitikėjimo savo jėgomis, kas labai reikalinga įsisavinant įvairių mokomųjų dalykų žinias. Aktyvus dalyvavimas neformaliame mokyklos gyvenime ugdo mokinio pasididžiavimą savo mokymo įstaiga, bendruomeniškumo jausmą.

**II. NEFORMALAUS UGDYMO ORGANIZAVIMAS**

6. Neformalusis ugdymas organizuojamas atsižvelgiant į šiuos kriterijus**:**

mokinių polinkius ir poreikius;

tėvų pageidavimus; mokinių amžių;

pedagogų sugebėjimą organizuoti tą ar kitą popamokinę veiklą;

bendrojo lavinimo mokyklų bendrųjų ugdymo planų reikalavimus ir gimnazijos ugdymo planą bei skiriamų valandų skaičių;

turimas lėšas;

mokyklos tikslus ir uždavinius.

7. Neformaliojo ugdymo valandos gali būti skiriamos: meniniam ugdymui ( muzikos, šokio, dailės kryptys); kūno kultūrai ir sportui;

gabių mokinių poreikiams tenkinti; techninei kūrybai bei technologijoms; kitai veiklai.

8. Neformaliojo ugdymo organizavimas:

8.1. mokiniai siūlo, kokius būrelius norėtų lankyti ;

8.2. mokytojai siūlo neformaliojo ugdymo programas;

8.3. gimnazijos pavaduotojas ugdymui sudaro neformaliojo ugdymo tvarkaraštį;

8.4. neformaliojo ugdymo būrelių pasirinkimas vyksta iki rugsėjo 5 d.;

8.5. neformaliojo ugdymo būrelių vadovai iki rugsėjo 5 d. pateikia direktoriui mokinių prašymus priimti į neformaliojo ugdymo būrelius, neformaliojo ugdymo programas teikia metodinei grupei bei direktoriaus pavaduotojui ugdymui suderinti per 7 darbo dienas nuo mokslo metų pradžios;

8.6. neformaliojo ugdymo valandos mokytojui tarifikuojamos rugsėjo 1 d.;

8.7. neformaliojo ugdymo grupę sudaro mažiausiai 5 mokiniai;

8.8. į sporto būrelius mokiniai priimami atsižvelgiant į gydytojo pažymas;

8.9. mokytojas turi galimybę mokslo per mokslo metus suburti neformaliojo ugdymo grupę, jei yra laisvų valandų;

8.10. grupė gali pradėti veikti ir kitu laiku, nuo tos dienos, kai patvirtinama.

9. Neformalusis ugdymas fiksuojamas elektroniniame dienyne sudarant neformaliojo ugdymo grupes.

10. Būrelių užsiėmimai organizuojami pagal mokyklos direktoriaus patvirtintą neformaliojo ugdymo užsiėmimų tvarkaraštį.

11. Būrelio vadovas užtikrina higienos normos reikalavimų laikymąsi bei atsako už mokinių saugumą užsiėmimų metu.

12. Neformaliojo ugdymo būrelių mokinių sudėtis metų eigoje gali keistis.

13. Neformaliojo ugdymo būrelių vadovai mokinių veiklos rezultatus demonstruoja per mokslo metus organizuodami parodas, koncertus, dalyvaudami įvairiuose renginiuose, šventėse, spartakiadose, varžybose, konkursuose mokykloje, rajone ar šalyje.

14. Už veiklos pasiekimus mokiniai ir jų vadovai skatinami mokyklos padėkos raštais.